МЕСЕЧНО ИСТРАЖИВАЊЕ О ПРОМЕТУ У ИНДУСТРИЈИ

Правни основ

Истраживање се спроводи на основу Закона о званичној статистици („Службени гласник РС“, бр. 104/2009) и Програма званичне статистике у периоду од 2016. до 2020. године („Службени гласник РС“, бр. 55/2015).

Методолошке основе

Циљ статистичког истраживања

Израчунавање индекса промета у индустрији, као и индекса промета у индустрији на домаћем и на иностраном тржишту.

Садржај статистичког истраживања

Подаци о промету у индустрији прикупљају се путем упитника ИНД-2 – Месечно истраживање о промету у индустрији. Обухвата области делатности 05–33 Kласификације делатности КД (2010).

Извештајне јединице и статистичке јединице (обухват)

Извештајне јединице су привредна друштва и предузетници. Јединице посматрања су предузећа и јединице врсте делатности.

Статистичка популација се састоји од предузећа претежне делатности из сектора B и C.

Такође статистичка популација укључује јединице врсте делатности предузећа чија је претежна делатност изван сектора B и C, а које су ангажоване у индустрији.

Оквир је заснован на статистичком пословном регистру (СПР) који oбухвата око 18200 предузећа из сектора B и C и која су доставила завршни рачун за 2015. годину. Од ове листе предузећа конструисан је оквир за избор узорка тако што су најмање јединице искључене, према помоћном податку о годишњем промету у 2015. години. Оквир за избор узорка садржи око 4500 предузећа која обухватају 95% укупног промета и минимум 90% промета на нивоу области Класификације делатности КД (2010). Додатно, оквир за избор узорка укључује и 53 јединице врсте делатности. Око 580 јединица је у узорку и оне се испитују сваког месеца.

Метод, време и извори за прикупљање података

Примењује се извештајни метод. Подаци се прикупљају у месечној периодици.

Пријем попуњених упитника у подручна одељења врши се до 20. у месецу за претходни месец.

Kористи се упитник ИНД-2, који је доступан на веб-сајту Републичког завода за статистику (<http://www.stat.gov.rs/istrazivanja/methodology-and-documents/?a=06&s=0603>).

Извори података су књиговодствена и друга евиденција и документација којом располаже извештајна јединица.

Обавеза заштите индивидуалних података

Обавеза заштите индивидуалних података темељи се на члану 3 Одредбе за заштиту давалаца података, чл. 44, 45, 46, 47, 48 и 49 Одредбе о поверљивости Закона о званичној статистици („Службени гласник РС“, бр. 104/2009).

Списак и дефиниције основних обележја – индикатора

**Вредност промета.** Приход од продаје робе, производа и услуга према подацима из финансијског књиговодства. **Промет укључује**: продају произведених производа; продају производа које су произвели подуговарачи; продају робе купљене за поновну продају под истим условима под којима је и купљена; фактурисане пружене услуге; продају нуспроизвода; фактурисане трошкове амбалаже и транспорта; фактурисане часове рада трећим странама само за рад који је подуговорен; фактурисану монтажу, инсталације и поправке; фактурисани софтвер и лиценце. Вредност промета не обухвата порез на додату вредност (ПДВ).

**Вредност промета на домаћем тржишту** представља део укупног промета, где трећа страна која је купила робу, производе и услуге има пребивалиште на истој територији као и јединица посматрања.

**Вредност промета на иностраном тржишту** јесте део укупногпромета, где трећа страна која је купила робу, производе и услуге нема пребивалиште на истој територији као и јединица посматрања.

**Индекс промета у индустрији** је показатељ месечних кретања на тржишту добара и услуга у индустрији као допуна информацијама о производњи у краткорочним анализама.

Ниво репрезентативности података *(територијални и КД)*

Подаци су репрезентативни за:

индустрију укупно, секторе В (Рударство) и C (Прерађивачка индустрија) и главне индустријске групације према економској намени: Енергија, Интермедијарни производи (осим енергије), Капитални производи, Трајни производи за широку потрошњу и Нетрајни производи за широку потрошњу.

територију Републике Србије[[1]](#footnote-0).

Усаглашеност са међународним препорукама, стандардима и праксом

Методологија истраживања генерално је у сагласности са препорукама Евростата о краткорочним показатељима.

Опис организације истраживања

Органи за спровођење истраживања (одговорни произвођач званичне статистике)

Републички завод за статистику: Одсек за статистику индустрије у Београду, Одељење за статистичку и информациону подршку Сектора статистике за АП Војводина и подручна одељења у Зрењанину, Новом Саду, Сремској Митровици, Панчеву, Суботици, Шапцу, Зајечару, Лесковцу, Краљеву, Новом Пазару, Нишу, Ваљеву, Смедереву, Ужицу и Крагујевцу.

Градска управа града Београда, Секретаријат за управу, Сектор статистике.

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52 Закона о званичној статистици („Службени гласник РС“, бр. 104/2009).

Роковник основних фаза спровођења истраживања
(*укључујући публиковање података*)

Извештајне јединице достављају попуњени упитник подручном одељењу до 20. у месецу за претходни месец.

Подручна одељења достављају унети материјал централи у Београду последњег радног дана у извештајном месецу за претходни месец.

Републички завод за статистику објављује податке 45 дана од завршетка извештајног месеца.

Инструменти истраживања

Упутство за попуњавање табеле ПРОМЕТ У ИНДУСТРИЈИ (приход од продаје)

Извештајне јединице треба да прикажуприходе од продаје робе, производа и услуга како на домаћем, тако и на иностраном тржишту, а то су књиговодствени подаци који се налазе на групи рачуна 60 и 61, као и на рачунима 605 и 615. Посебно се приказује промет добара и услуга који је ослобођен ПДВ-а са правом на одбитак претходног пореза.

Oво су финансијски подаци који се користе за израчунавање укупног промета, промета на домаћем и промета на иностраном тржишту у индустрији у једном месецу, према месту пребивалишта купца а не према томе да ли је роба прешла границу или не (примењује се резиденцијални принцип).

Уколико у току године имате исправке података које сте нам претходних месеци већ доставили, молимо вас да нас о томе писмено обавестите како бисмо извршили исправку ваших података.

 (Упитник је доступан на веб-сајту Републичког завода за статистику: <http://www.stat.gov.rs/istrazivanja/methodology-and-documents/?a=06&s=0603>)

**Списак номенклатура и класификација које се користе у истраживању
(*са обавештењем где се могу пронаћи*)**

* Класификација делатности („Службени гласник РС“, бр. 54/2010).
* Главне индустријске групације према економској намени.

Класификација делатности КД (2010) и Главне индустријске групације према економској намени доступне су на веб-сајту Републичког завода за статистику (<http://www.stat.gov.rs/media/2635/indnamenaip2010.pdf> ).

**Списак публикација у којима се објављују методологија и резултати истраживања *(у штампаном облику и/или у оквиру интернет презентације)***

Подаци о индустријској производњи објављују се месечно, у следећим публикацијама:

 Саопштење ИН30 „Индекси промета у индустрији“.

„Месечни статистички билтен“.

„Индекси промета у индустрији по намени и секторима“ (Ø 2015=100).

Контакт особа – Дуња Филиповић, локал 325

1. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). [↑](#footnote-ref-0)